

|  |  |
| --- | --- |
| **ДО**  **Д-Р ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ И РЪКОВОДИТЕЛ НА УПРАВЛЯВАЩИЯ ОРГАН НА**  **СТРАТЕГИЧЕСКИЯ ПЛАН ЗА**  **РАЗВИТИЕ НА ЗЕМЕДЕЛИЕТО И**  **СЕЛСКИТЕ РАЙОНИ ЗА ПЕРИОДА 2023-2027 г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед №*  *РД09 – 1043 от 19 ноември 2025 г. на заместник-министъра на земеделието и храните и ръководител на Управляващия орган на Стратегическият план за развитие на земеделието и селските райони за периода 2023-2027 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 68, ал. 2 и ал. 5, изречение второ от Закона за подпомагане на земеделските производители, чл. 5, ал. 5, т. 2 от Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент, (обн., ДВ бр. 92 от 2024 г.), Ви представям проект на заповед за изменение на Заповед № РД09 – 1043 от 19 ноември 2025 г., с която сте утвърдили насоки за кандидатстване по интервенция „II.Г.1 „Инвестиции в земеделските стопанства“ от Стратегическия план за развитие на земеделието и селските райони за периода 2023-2027 г.

В т. 3 от Заповед № РД09 – 1043 от 19 ноември 2025 г. на заместник-министъра на земеделието и храните и ръководител на Управляващия орган на Стратегическият план за развитие на земеделието и селските райони за периода 2023-2027 г. е определен периода на прием на заявления за подпомагане по интервенция „II.Г.1 „Инвестиции в земеделските стопанства“ от Стратегическия план, който е с начална дата 20.11.2025 г., и крайна дата 20.02.2026 г.

По информация, предоставена от Държавен фонд „Земеделие“ с писмо наш вх. № 10-26 от 9 януари 2026 г. в първата работна седмица на 2026 година на горещите телефонни линии на Държавен фонд „Земеделие“ са постъпили обаждания от кандидати по провеждащия се към момента прием по интервенция ІІ.Г.1 „Инвестиции в земеделските стопанства“, с които ги уведомяват за невъзможността да подадат заявленията си за подпомагане и да прикачат необходимите документи и информация поради факта, че Системата за електронни услуги (СЕУ) и Интегрираната системата за администриране и контрол (ИСАК) не функционират. Аналогични сигнали са постъпили и на официалния имейл адрес [dfz@dfz.bg](mailto:dfz@dfz.bg), както и в Министерство на земеделието и храните.

Спирането на достъпа и работата в системите от 1 януари 2026 г. до 12 януари 2026 г., с цел неотложното им преконфигуриране и обновяване, не е било планирано към момента на обявяване на сроковете за прием по горецитираните интервенциите, поради което периодът не е взет под внимание в публикуваните заповеди за прием.

В резултат на възникналата ситуация кандидатите са поставени в неблагоприятно положение, тъй като в част от периода за кандидатстване обективно не са имали възможност да упражнят правото си за подаване на заявления за подпомагане по електронен път. Въпреки че сроковете формално не са променени, невъзможността за използване на електронните системи води до фактическо съкращаване на периода за кандидатстване и ограничава времето, с което кандидатите разполагат за подготовка и подаване на заявленията си при първоначално предвидените условия.

Съгласно чл. 5, ал. 6 от Наредба № 4 от 2024 г. заповедта за удължаване на срока се издава по реда на чл. 68, ал. 3 от Закона за подпомагане на земеделските производители, т. е необходимо е да се предостави възможност на заинтересованите страни от минимум една седмица за изразяване на предложения от заинтересованите страни.

Поради пълното нефункциониране на СЕУ и ИСАК за периода от 1 до 12 януари 2026 г., за кандидатите е възникнала невъзможност да извличат и съответно въвеждат данни в двете системи, за да могат да финализират процеса по подаване на заявления за подпомагане по интервенцията. С оглед получената на 9 януари 2026 г. информация за наличието на тези обстоятелства, и съобразявайки изискването за провеждане на обществени консултации от минимум една седмица, предлагам срокът за прием на заявления за подпомагане да се удължи до 4 март 2026 г.

Проектът на заповед е публикуван на интернет страницата на Стратегическия план и в Системата за електронни услуги преди тяхното утвърждаване за представяне на писмени предложения и възражения. Към настоящия доклад е приложена Справка за отразяване на постъпилите предложения от общественото и проекта заповед и проект на доклад към нея. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 68, ал. 2 и ал. 5, изречение второ от Закона за подпомагане на земеделските производители, чл. 5, ал. 5, т. 2 от Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент предлагам да издадете заповед за допълнение на Заповед № РД09 – 1043 от 19.11. 2025 г. на заместник-министъра на земеделието и храните и ръководител на Управляващия орган на Стратегическият план за развитие на земеделието и селските райони за периода 2023-2027 г.

**Приложение:** Справка за отразяване на постъпилите предложения от общественото по роект на заповед за изменение на Заповед № РД09 – 1043 от 19.11.2025 г. на заместник-министъра на земеделието и храните и ръководител на Управляващия орган на Стратегическият план за развитие на земеделието и селските райони за периода 2023-2027 г.

С уважение,

